rejauldu/bengali-wikipedia huggingface dataset:
থাম্ব|250x250px|রাজাপুর ইয়াছিন ইনস্টিটিউশন এর চিত্র|alt=  রাজাপুর ইয়াছিন ইনস্টিউশন প্রতিষ্ঠিত হয় ১৯৪৮ খ্রিস্টাব্দে। এই বিদ্যালয় এর প্রতিষ্ঠাতা জনাব ওয়াহাব আলী বিশ্বাস। এই বিদ্যালয়ের নাম করন করা হয় জনাব ওয়াহাব আলী বিশ্বাস এর বাবা এর নামে। এই বিদ্যালয়টি রাজবাড়ী জেলার, রাজবাড়ী সদর উপজেলা, বসন্তপুর ইউনিয়ন এর রাজাপুর গ্রামে অবস্থিত। এই প্রতিষ্ঠানের অনেক ইতিহাস রয়েছে। এই প্রতিষ্ঠানটি রাজবাড়ী জেলার একটি সুনামধন্য প্রতিষ্ঠান। এই বিদ্যালয়ের বর্তমান সভাপতি জনাব জাহিদুল ইসলাম।  বিষয়শ্রেণী:শিক্ষাপ্রতিষ্ঠান বিষয়শ্রেণী:রাজবাড়ী জেলার বিদ্যালয়
মেলান্দহ বাজার রেলওয়ে স্টেশন বাংলাদেশের ময়মনসিংহ বিভাগের জামালপুর জেলার মেলান্দহ উপজেলার একটি রেলওয়ে স্টেশন।  ইতিহাস ১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৯১২ সালে জামালপুর থেকে বাহাদুরাবাদ ঘাট পর্যন্ত  সম্প্রসারণ করা হয়। এসময় এই লাইনের স্টেশন হিসেবে  মেলান্দহ বাজার  রেলওয়ে স্টেশন তৈরি করা হয়।  পরিষেবা মেলান্দহ বাজার রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো: তিস্তা এক্সপ্রেস ব্রহ্মপুত্র এক্সপ্রেস দেওয়ানগঞ্জ কমিউটার জামালপুর কমিউটার ভাওয়াল এক্সপ্রেস ও লোকাল ট্রেন।  তথ্যসূত্র  বিষয়শ্রেণী:জামালপুর জেলার রেলওয়ে স্টেশন
সমাজসেবায় একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি এদেশের মানুষ ও সমাজসেবার  সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়।   আরও দেখুন   একুশে পদক;  সমাজসেবায় একুশে পদক বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:একুশে পদক
পাঁচপীর রেলওয়ে স্টেশন (পূর্বনাম- পুরাতন দূর্গাপুর রেলওয়ে স্টেশন) বাংলাদেশের রংপুর বিভাগের  কুড়িগ্রাম জেলার দূর্গাপুর ইউনিয়নের একটি রেলওয়ে স্টেশন।  অবস্থান পাচঁপীর রেলওয়ে স্টেশন তিস্তা জংশন-কুড়িগ্রাম-চিলমারী লাইনের কুড়িগ্রাম - রমনা অংশে অবস্থিত।  ইতিহাস ১৯৬৭ সালে তৈরি কুড়িগ্রাম-চিলমারী লাইন তৈরি করার সময় পাঁচপীর রেলওয়ে স্টেশন করা হয়।  পরিষেবা পাচঁপীর রেলওয়ে স্টেশন দিয়ে চলাচলকারী ট্রেন গুলোর তালিকা নিম্নে দেওয়া হলো: রমনা লোকাল (রমনা বাজার -পার্বতীপুর- রমনা বাজার) মিশ্র ট্রেন (রমনা বাজার -পার্বতীপুর- রমনা বাজার)  পাঁচপীর ষ্টেশন হতে অন্যান্য গন্তব্যস্থানের দূরত্বঃ      গন্তব্য ষ্টেশন                     দূরত্বউলিপুর১০ কি.মি.বালাবাড়ী১৮ কি.মি.রমনা বাজার২০ কি.মি.কুড়িগ্রাম১৫ কি.মি.টগরাইহাট২১ কি.মি.রাজারহাট২৫ কি.মি.শিঙ্গারডাবরীরহাট২৯ কি.মি.তিস্তা৩৭ কি.মি.কাউনিয়া৪১ কি.মি.মীরবাগ৪৯ কি.মি.রংপুর৫৯ কি.মি.শ্যামপুর৭৩ কি.মি.বদরগঞ্জ৮২ কি.মি.খোলাহাটি৯০ কি.মি.পার্বতীপুর৯৮ কি.মি.  তথ্যসূত্র  বিষয়শ্রেণী:কুড়িগ্রাম জেলার রেলওয়ে স্টেশন
বার্সা টিভি () ছিল ফুটবল ক্লাব বার্সেলোনা দ্বারা পরিচালিত একটি স্পেনীয় টেলিভিশন চ্যানেল। চ্যানেলটি কাতালান, স্পেনীয় এবং ইংরেজিতে উপলব্ধ ছিল। এটি বার্সেলোনার কাম্প ন্যু স্টেডিয়ামে অবস্থিত ছিল।   অন্যান্য প্রকল্প    রেডিও বার্সা  রেডিও বার্সা () একটি স্পেনীয় বেতার নেটওয়ার্ক যা ফুটবল ক্লাব বার্সেলোনা কতৃক এর দাপ্তরিক ওয়েবসাইটে পরিচালিত। রেডিও বার্সা-তে প্রীতি সহ সমস্ত প্রথম দলের খেলার জন্য ম্যাচের ধারাভাষ্য উপলব্ধ। যতটা সম্ভব ব্যাপক শ্রোতা লাভ করার জন্য এর সম্প্রচার তিনটি ভাষায় করা হয়: কাতালান, ইংরেজি এবং স্পেনীয়।   বার্সা ম্যাগাজিন  নভেম্বর ২০০২ সাল থেকে পত্রিকাটি বার্সা প্রকাশ করছে যেটি দ্বিমাসিকভাবে ক্লাব সদস্যরা এবং গ্রাহক যারা বর্তমান হোমে ইচ্ছুক তারা গ্রহণ করে। অফিসিয়াল পত্রিকাটি 'দ্য ক্লাব ভেউ' ('ক্লাবের কন্ঠস্বর') এর রেখে যাওয়া ব্যবধানকে পূরণ করে, যেটি সাধারণত ৬৮ পৃষ্ঠা এবং এতে ফুটবল ক্লাব বার্সেলোনার শক্তির প্রতিফলন এবং এ সম্পর্কে বিশ্লেষণ তথ্য রয়েছে, যা প্রতিদিনের ক্লাবের অস্থিরতা থেকে পালিয়ে আসতে দেয়। নির্দিষ্ট গল্পগুলি এখনও বিভাগ নম্বরের সাথে জড়িত, যেমন 'আমরা কথা বলি ...', 'কি হয়েছে?', 'কী রাত!', 'প্রাক্তন...', 'ব্যাপারটা' এবং 'ধন' অন্যতম, যা ব্যাঙ্কের সাথে যুক্ত ব্যক্তিদের স্বীকৃতি এবং ফুটবল ক্লাব বার্সেলোনার ঐতিহাসিক অধ্যায়গুলিকে প্রসারিত করে। এছাড়াও, সংবাদ পরিষেবার একটি বড় অংশ প্রতিবেদন, উপস্থাপন এবং প্রচার যা যোগাযোগ সংস্থা বিভাগ সদস্যদের জন্য উপলব্ধ। এই সংস্থা হল যারা তথ্য বিষয়বস্তুর বিকাশের ধারণা করে, যদিও কিছু সংখ্যার সহযোগিতা এবং স্বীকৃত ব্যক্তিত্বদের মতামত যা প্রতিটি অনুলিপিকে নিবেশ মানদণ্ডের সাথে ও খুব বিশেষায়িত করে পরিপূরক করতে অভ্যস্ত। এদিকে বাণিজ্যিক সমন্বয়ের দায়িত্বে রয়েছে বিপণন বিভাগ।   কার্যক্রম বন্ধ  ২৮ এপ্রিল ২০২৩-এ ফুটবল ক্লাব বার্সেলোনা ঘোষণা করেছে যে এটি খরচ কমানোর ব্যবস্থার কারণে ৩০ জুন ২০২৩ এর মধ্যে বার্সা টিভি বন্ধ করে দেবে এবং তাদের অনলাইন স্ট্রিমিং প্ল্যাটফর্ম বার্সা টিভি+ এ দৃষ্টি নিবদ্ধ করবে।   তথ্যসূত্র    সাধারণ          নির্দিষ্ট   বহিঃসংযোগ    বার্সা টিভি  বিষয়শ্রেণী:১৯৯৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ফুটবল ক্লাব বার্সেলোনা
দুই টাকা হলো বাংলাদেশি টাকার একটি ধাতব মুদ্রা। দুই টাকার মূদ্রা সর্বপ্রথম প্রকাশিত হয় ২০০৪ সালে। বর্তমানে বাংলাদেশে দুই টাকার মুদ্রার ব্যবহার চালু রয়েছে।   ইতিহাস  বাংলাদেশে ১৯৭১ সালে মহান মুক্তিযুদ্ধ হওয়ার আগ পর্যন্ত পাকিস্তানি রুপি ছিল দেশটির প্রচলিত মুদ্রা। বাংলাদেশ স্বাধীনতা অর্জনের পর ১৯৭২ সালের ৪ঠা মার্চ সর্বপ্রথম বাংলাদেশী মুদ্রার প্রচলন শুরু হয়। সরকারি মুদ্রার নাম রাখা হয় টাকা, পরবর্তীতে টাকাকে প্রকাশের চিহ্ন বা সংকেত হিসাবে "৳" কে নির্ধারণ করা হয়। টাকার সর্বনিম্ন একক নির্ধারণ করা হয় এক টাকা। আর এক টাকার শতাংশকে পয়সা নামে অভিহিত করা হয়। অর্থাৎ ৳১ সমান ১০০ পয়সা। ১৯৭৩ সালে ৫ পয়সা, ১০ পয়সা, ২৫ পয়সা ও ৫০ পয়সার প্রচলন শুরু হয়।   নকশা  ১৯৮৮ সালের ২৯ই ডিসেম্বর দ্বিতীয় সরকারি নোট ২ টাকা ইস্যু হয়।  ২০০৪ সালে স্টীল-এর তৈরি ২ টাকার মুদ্রা ইস্যু হয়। এই মুদ্রার নকশার অভিমুখদিকে ছিল বাংলাদেশের জাতীয় প্রতীক। জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল, শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা। এই মুদ্রার বিপরীতভাগে ছিল দুটি শিশু (ছেলে এবং মেয়ে) বই পড়ছে। এছাড়াও মুদ্রাটি প্রকাশের বছর, বাংলাদেশ লেখা, মুদ্রাটির মান অঙ্কে ও ভাষায় লেখা এবং "সবার জন্য শিক্ষা" এই স্লোগানটি লেখা ছিল।  ২০১৩ সালে দুই টাকা মূল্যমানের ৫০ কোটি ধাতব মুদ্রা (কয়েন) তৈরিতে জাপানের একটি প্রতিষ্ঠানের সঙ্গে চুক্তি করে সরকার। এই মুদ্রার অভিমুখদিকে ছিল বাংলাদেশের জাতীয় প্রতীক আর বিপরীতভাগে ছিল বঙ্গবন্ধু শেখ মুজিবুর রহমানের প্রতিকৃতি।   আরো পড়ুন   বাংলাদেশী টাকা  বাংলাদেশের অর্থনীতি  পয়সা  তথ্যসূত্র  বিষয়শ্রেণী:বাংলাদেশের ধাতব মুদ্রা
২০২২ সালের ১৫ জুলাই শুক্রবার নড়াইলের লোহাগড়া উপজেলার দিঘলিয়া বাজারের এক ব্যবসায়ীর ছেলের ফেসবুকে দেওয়া ধর্ম বিষয়ক বিতর্কিত পোস্ট নিয়ে দিঘলিয়া বাজার ও সাহা পাড়ায় চরম উত্তেজনার সৃষ্টি হয়। অভিযুক্ত আকাশ সাহার পিতা অশোক সাহাকে পুলিশ আটক করে।  প্রেক্ষাপট ও সহিংসতা  দিঘলিয়া গ্রামের সাহাপাড়ার অশোক সাহার ছেলে ১৮ বছর বয়সী আকাশ সাহার বিরুদ্ধে ১৪ জুলাই ফেসবুকে মহানবী (সা.)-কে নিয়ে কটূক্তি করার অভিযোগ উঠে। বিষয়টি জানাজানি হলে পরদিন শুক্রবার সন্ধ্যায় ওই এলাকাবাসী আকাশকে গ্রেপ্তারের দাবিতে মানববন্ধন করে। পরবর্তীতে এ মানবন্ধন থেকে লোক জড়ো করে সুযোগ সন্ধানীরা দিঘলিয়া বাজারের ৬টি দোকান ভাঙচুর ও লুটপাট করেছে বলে জানা গেছে। এই ৬টি দোকানের সব গুলোই হিন্দু সম্প্রদায়ের দোকান ছিল বলে জানা যায়। এছাড়া ৪টি বাড়িঘরের আসবাবপত্র ভাঙচুর, নগদ টাকাসহ স্বর্ণের গহনা লুট করে নিয়ে যায় বলে অভিযোগ উঠে। অভিযুক্ত আকাশ সাহার ঘরসহ আরো কয়েকটি বাড়ীতে লুটতরাজরা আগুন ধরিয়ে দেয়। এছাড়াও ইসলাম ধর্ম অবমাননার অভিযোগে সহিংসতাকারীরা আখড়াবাড়ি সার্বজনীন মন্দিরে আগুন ধরিয়ে দেয়। লেখক মহিউদ্দিন আহমেদ তার প্রতিক্রিয়ায় জানান নড়াইলের হামলা পূর্বের সাম্প্রদায়িক হামলা যেভাবে ঘটেছে সেই একই কৌশলেরই পুনরাবৃত্তকরণ। পূর্বের হামলার বিচার না হওয়ায় এবং ক্ষমতাসীন দলের প্রশ্রয়ে এ ঘটনাগুলো ঘটছে। অন্য অনেক বিশ্লেষকও সরকারী দলের ব্যর্থতার জন্য এ হামলাকে দায়ী করেন।  তথ্যসূত্র  বিষয়শ্রেণী:বাংলাদেশে সহিংসতা
লাল দরিয়া এফ আই মানিক রচিত ও পরিচালিত ২০০২ সালের বাংলাদেশী মারপিট-প্রণয়ধর্মী চলচ্চিত্র। এস এম ফিল্ম ইন্টারন্যাশনালের ব্যানারে চলচ্চিত্রটি প্রযোজনা করেছেন মোশারফ হোসেন তুলা। এতে শ্রেষ্ঠাংশে অভিনয় করেছেন রিয়াজ, পূর্ণিমা, আমিন খান, মৌসুমী ও রাজ্জাক।  চলচ্চিত্রটি ২০০২ সালের ৯ই আগস্ট মুক্তি পায়। এটি ২৭তম জাতীয় চলচ্চিত্র পুরস্কারে ৩টি সঙ্গীত বিভাগে, এবং ২৪তম বাচসাস পুরস্কারের একটি বিভাগে পুরস্কার অর্জন করেন।  অভিনয়শিল্পীদল  রিয়াজ - সাগর  পূর্ণিমা - আয়না  আমিন খান - দরিয়া/শিমুল  মৌসুমী - রানু  রাজ্জাক - দরিয়ার বাবা  আনোয়ার হোসেন - ডাক্তার রশিদ  খলিল - নাসির সওদাগর  প্রবীর মিত্র - মাজিদ, সাগরের বাবা  আনোয়ারা - সাগরের মা  সাদেক বাচ্চু - তোফাজ্জল  মিজু আহমেদ - মাফিয়া  নাসির খান - রমজান  কাবিলা - আবদুল্লাহ  সঙ্গীত চলচ্চিত্রটির সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন কনকচাঁপা, মনির খান ও বিপ্লব।  গানের তালিকা  পুরস্কার ও মনোনয়ন পুরস্কারবিভাগমনোনীতফলাফলসূত্র ২৭তম জাতীয় চলচ্চিত্র পুরস্কার শ্রেষ্ঠ সুরকার আলাউদ্দিন আলী rowspan=3   শ্রেষ্ঠ গীতিকার গাজী মাজহারুল আনোয়ার শ্রেষ্ঠ পুরুষ কণ্ঠশিল্পী মনির খান ২৪তম বাচসাস পুরস্কার শ্রেষ্ঠ নৃত্য পরিচালক আমির হোসেন বাবু     তথ্যসূত্র  গ্রন্থপঞ্জি    বহিঃসংযোগ       বিষয়শ্রেণী:২০০২-এর চলচ্চিত্র বিষয়শ্রেণী:২০০২-এর মারপিটধর্মী চলচ্চিত্র বিষয়শ্রেণী:২০০২-এর প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:এফ আই মানিক পরিচালিত চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
বালি যাত্রা, ( ) কার্তিক পূর্ণিমায় উড়িষ্যার কটক শহরে অনুষ্ঠিত প্রধান বোইতা বন্দনা উৎসব। এই উৎসব সাধারনত ৭ দিন বা তার বেশি সময় ধরে চলে এবং প্রথমাষ্টমীর দিনে শেষ হয়। এটিকে এশিয়ার বৃহত্তম উন্মুক্ত বাণিজ্য মেলাগুলির মধ্যে একটি হিসেবে বিবেচনা করা হয়। এই উৎসবটি পূর্ব ভারতের ওড়িশায়, কটক শহরের মহানদীর গদাগদিয়া ঘাটায় অনুষ্ঠিত হয়। প্রাচীনকালে এই বিশেষ দিনে সাধবরা (ওড়িয়া নাবিকরা) বাণিজ্য ও সাংস্কৃতিক সম্প্রসারণের জন্য দূরবর্তী বালি, জাভা (যবদ্বীপ নামে পরিচিত), সুমাত্রা, বোর্নিও (সমস্ত ইন্দোনেশিয়া),এবং শ্রীলঙ্কা (পূর্বে সিলন) ইত্যাদি দেশের উদ্দেশ্যে সমুদ্রযাত্রার সূচনা করতেন। এই দিনটির স্মরণে প্রতি বছর ওড়িয়া ক্যালেন্ডার অনুসারে কার্তিক পূর্ণিমা (কার্তিক মাসের পূর্ণিমা তিথি) থেকে প্রথমাষ্টমী (মার্গাসীর কৃষ্ণের অষ্টম তিথি) পর্যন্ত এই উৎসব পালিত হয়।   সংক্ষিপ্ত বিবরণ  থাম্ব|কটক বালি যাত্রা প্রবেশদ্বার (২০১০) অক্টোবর এবং নভেম্বরের শেষের দিকে কার্তিক পূর্ণিমার দিনে ওড়িশার মানুষ মহানদী, ব্রাহ্মণী নদী, অন্যান্য নদীর তীর, পুকুর, জলাশয় এবং সমুদ্র তীরে জড়ো হন। তাদের পূর্বপুরুষদের সমুদ্রযাত্রার প্রতীকী নিদর্শন হিসেবে রঙিন কাগজ, শুকনো কলা গাছের ছাল এবং কর্ক দিয়ে তৈরি ক্ষুদ্র খেলনা নৌকা তৈরী করে। এই খেলনা নৌকাগুলিকে সাধারণত ভোরবেলায় জলে ভাসানো হয়। নৌকাগুলিকে ঐতিহ্যবাহী পানপাতা এবং ছোট তেলের প্রদীপ দিয়ে সাজানো হয় যা উৎসবের সময় জ্বালানো হয়। স্থানীয় লোকেরা ওড়িশার প্রাথমিক সামুদ্রিক ইতিহাস স্মরণ করে তাদের প্রাচীন সমুদ্রযাত্রার গান আ কা মা বোই, পান গুয়া থোই...  গেয়ে উতসব উদযাপন করে। গানটিতে কলিঙ্গের (ওড়িশার পূর্ব নাম) সামুদ্রিক বণিকদের জন্য গুরুত্বপূর্ণ চারটি মাসের উল্লেখ করা হয়েছে। এই উৎসবটি যদিও কটকেই সবচেয়ে বেশি প্রসিদ্ধ তবে পারাদ্বীপেও ধুমধাম করে পালিত হয়। বালি যাত্রা প্রাচীন ওড়িশার সমৃদ্ধ সামুদ্রিক ঐতিহ্যের সাক্ষ্য বহন করে। এই নির্দিষ্ট সময়টিকে সাধবরা বোইতা নামক জাহাজে ভ্রমণ শুরু করার জন্য শুভ বলে মনে করতেন। কার্তিক পূর্ণিমার সময় অনুকূল বাতাসের সুবিধা থাকার জন্য তারা এইসময় তাদের সমুদ্র যাত্রা শুরু করত। বোয়তাদের চলাচলের জন্য বায়ুশক্তি ব্যবহার করার উদ্দেশ্যে আজহালা বা বড় কাপড়ের পাল ব্যবহার করা হত।  বালি যাত্রা তাপোই এবং ভালকুনি ওষা বা খুদুরকুনি ওষা এবং বড় ওষার মতো আচার-অনুষ্ঠানের সাথেও যুক্ত। তাপোই নামক স্থানীয় এক আচার-অনুষ্ঠান নাবিক ভাইদের ফিরে আসার জন্য অপেক্ষারত যুবতী কুমারীদের ঐতিহ্যবাহী স্মৃতি স্মরণ করে পালিত হয়।   বালি যাত্রা ২০২২  বেশিরভাগ উৎসবের মতো, বালি যাত্রাও মহামারীর দ্বারা প্রভাবিত হয়েছিল। কোভিড-১৯ এর কারণে ২০২০ এবং ২০২১ সালে বালি যাত্রা বাতিল করা হয়েছিল  প্রধানমন্ত্রী নরেন্দ্র মোদীও বালিতে তাঁর জি২০ ভাষণে বালি যাত্রার মহিমা উল্লেখ করেছিলেন।   গিনেস বুক অফ ওয়ার্ল্ড রেকর্ডসে উল্লেখ  ২০২২ সালে, কটক পৌর কর্পোরেশন কর্তৃক কটকের মেয়র সুভাষ সিং এবং কমিশনার পবন কল্যাণের নেতৃত্বে আয়োজিত একটি অনুষ্ঠানের মাধ্যমে বালি যাত্রা উৎসব গিনেস বুক অফ ওয়ার্ল্ড রেকর্ডসে নিজের নাম নথিভুক্ত করে।   তথ্যসূত্র   বিষয়শ্রেণী:সমুদ্রযাত্রিক সংস্কৃতি বিষয়শ্রেণী:নভেম্বর বিষয়শ্রেণী:অক্টোবর বিষয়শ্রেণী:ওড়িশার উৎসব বিষয়শ্রেণী:ভারতের সামুদ্রিক ইতিহাস বিষয়শ্রেণী:ওড়িশার সংস্কৃতি
সিন্ধুবালা দেবী ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। বিপ্লবী কাজের জন্য কারাদণ্ড হয়েছিলো।  রাজনৈতিক জীবন ১৯১৭ সালে ভারত-জার্মান ষড়যন্ত্রের সময় তিলজলা রেলওয়ে কেবিনের দেবেন ঘোষ ও তাঁর স্ত্রী সিন্ধুবালা দেবী নিজেদের রেলওয়ে কোয়ার্টার্সের বাড়িতে আশ্রয় দিয়ে রেখেছিলেন যুগান্তর দলের পলাতক বিপ্লবী অমর চট্টোপাধ্যায়, কুন্তল চক্রবর্তী এবং ভূপেন্দ্রকুমার দত্তকে। বিপ্লবীরা পরে অন্য জায়গায় চলে যায়। তবে পুলিশ জানতে পারে বিষয়টা এবং দেবেন ঘোষকে রেলওয়ে কোয়ার্টার্সের সেই বাড়িতে গ্রেপ্তার করে। তাঁর স্ত্রী সিন্ধুবালা দেবী সেসময়ে নিজেদের বাড়ি বাঁকুড়া জেলার ইন্দাস গ্রামে চলে গিয়েছিলেন। পুলিস-সুপারিনটেন্ডেন্ট ভোলানাথ চট্টোপাধ্যায় নিজে ইন্দাস চলে যান সিন্ধুবালা দেবীকে গ্রেপ্তার করতে। সিন্ধুবালা সেসময় সন্তানসম্ভবা ছিলেন এবং সন্তান ভূমিষ্ঠ হবার খুব বেশী দেরী ছিল না। সেই অবস্থায় তাঁকে হাঁটিয়ে স্টেশন পর্যন্ত নিয়ে যায় এবং তাঁকে বাঁকুড়া জেলে আটক রাখে। এই বর্বরতার জন্য ১৯১৭ বা ১৯১৮ সালের হুগলিতে অনুষ্ঠিত প্রাদেশিক কংগ্রেস অধিবেশনে তার সভাপতি অখিলচন্দ্র দত্ত এই ঘটনার তীব্র প্রতিবাদ করেন।  কারাবরণ সেই সময় আন্দোলনের ফলে এবং আসন্নপ্রসবা ছিলেন বলে সিন্ধুবালা দেবীকে মাসখানেক বাঁকুড়া জেলে আটক রাখার পর মুক্তি দেওয়া হয় ১৯১৭ অথবা ১৯১৮ সালে।  তথ্যসূত্র  বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি বিপ্লবী বিষয়শ্রেণী:যুগান্তর দল বিষয়শ্রেণী:বাঁকুড়া জেলার ব্যক্তি বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের বিপ্লবী
আটরা গিলাতলা ইউনিয়ন বাংলাদেশের খুলনা জেলার ফুলতলা উপজেলার অন্তর্গত একটি ইউনিয়ন।  অবস্থান ও আয়তন  আটরা গিলাতলা ইউনিয়ন খুলনা জেলার ফুলতলা উপজেলায় অবস্থিত। এটি ফুলতলা উপজেলা হতে দক্ষিণ দিকে অবস্থিত। আটরা গিলাতলা ইউনিয়নের উত্তরে দামোদার ইউপি, পুর্বে ভৈরব নদী, দক্ষিণে খুলনা সিটি করপারেশনের এর ১ নং ওয়ার্ড এবং যোগীপোল ইউনিয়ন পরিষদ এবং পশ্চিমে বিল ডাকাতিয়া। এই ইউনিয়নের আয়তন ১৯.৫৪ বর্গ কিলোমিটার। মোট জমির পরিমান ৪৮৩০,৪৮ হেক্টর।   চেয়ারম্যান ও ইউপি সচিব  চেয়ারম্যান                শেখ মনিরুল ইসলাম                ইউপি সচিব   সুরাইয়া পারভীন   জনসংখ্যা ও ভোটার সংখ্যা  ২০১০ সালের ভোটার তালিকা অনুযায়ী ইউনিয়নের মোট জনসংখ্যা, জনসংখ্যাভোটার পুরুষমহিলামোটপুরুষমহিলামোট৩১১৯১৩০১৫৪৬১৩৪৫১৬৫৯১১৫৪৮৬৩২০৭৭   গ্রাম  অত্র আটরা গিলাতলা ইউনিয়নে মোট  আটটি গ্রাম আছে, গ্রামগুলি  অনেক সুন্দর ও মনোরম। নংগ্রামের নাম১পাড়িয়ারডাঙ্গা২মোশিয়ালী৩গাবতলা৪আটরা৫মাত্তমডাঙ্গা৬গিলাতলা৭শিরোমনি৮ডাকাতিয়া   হাট-বাজার  হাট-বাজারের সংখ্যা মোটঃ ৬ টি নংহাট-বাজারের নাম ১পথের বাজার২ইস্টার্নগেট বাজার৩আফিল গেট বাজার৪গ্যারিশন বাজার৫গিলাতলা বাজার৬শিরোমণি বাজার   খাল ও নদী   অত্র আটরা গিলাতলা ইউনিয়নে ভৈরব নদী অবস্থিত। নদীতে জেলে সম্প্রদায় মাছ ধরে জীবিকা নির্বাহ করে ও যোগাযোগের জন্য লঞ্চ, স্টিমার ও কার্গো জাহাজ চলাচল করে। নদী ছাড়া ইউনিয়নে বেশকিছু খাল রয়েছে। যে সকল খাল সমূহ অত্র ইউনিয়নে আছে,  নোনা খোলা খাল  বালিয়া খাল  সয়ালের খাল   দর্শনীয় স্থান  আটরা গিলাতলা ইউনিয়নে অনেক দশর্নীয় স্থান আছে। যার মধ্যে খুলনার বৃহত্তম জাহানাবাদ সেনানিবাস, বনবিলাস চিড়িয়াখানা, বৃহত্তম জাহানাবাদ সেনানিবাস শিশুপার্ক অন্যতম। পুলিশ ফায়ারিং রেঞ্জ , বিএনসিসি ক্যাম্প। এছাড়াও আছে ভৈরব নদী, বাইপাস সড়ক ও বিল-ডাকাতিয়া ।   শিক্ষাপ্রতিষ্ঠান    মহাবিদ্যালয়    ক্যান্টমেন্ট পাবলিক কলেজ  খানজাহান আলী আদর্শ মহাবিদ্যালয়  মেট্রো টেকনিক্যাল ও বিএম কলেজ   উচ্চমাধ্যমিক বিদ্যালয়   গিলাতলা মাধ্যমিক বিদ্যালয় ১৯৬৮ সালে স্থাপিত  ক্যান্টনমেন্ট পাবলিক সেকেন্ডারি স্কুল ১৯৮৬ সালে স্থাপিত  আটরা শ্রীনাথ মাধ্যমিক বিদ্যালয় ১৯৪২ ইং সালে স্থাপিত  শিরোমনি মাধ্যমিক বিদ্যালয় ১৯৬৬ সালে স্থাপিত  মশিয়ালী মাধ্যমিক বিদ্যালয় ১৯৮৮ সালে স্থাপিত  আলীম ইষ্টার্ন মাধ্যমিক কিদ্যালয় ১‌৯৮৪ সালে স্থাপিত  আটরা মাধ্যমিক বালিকা বিদ্যালয়   মাদ্রাসা   মশিয়ালী দারুল উলুম দাখিল মাদ্রাসা  শিরোমনি আলীম মাদ্রাসা  গিলাতলা আহম্মদিয়া দাখিল মাদ্রাসা  শিরোমনি হাফিজিয়া মাদ্রাসা  আটরা শামসুল উলুম কওমী মাদ্রাসা  গিলাতলা শেখপাড়া বাঃ ফাঃ হাফিজিয়া মাদ্রাসা  গিলাতলা মোহাম্মাদিয়া হাফিজিয়া মাদ্রাসা   চিকিৎসা কেন্দ্র    ইউনিয়ন স্বাস্থ্য ও পরিবার কল্যাণ কেন্দ্র  বিএনএসবি চক্ষু হাসপাতাল  লিন্ডা ক্লিনিক   তথ্যসূত্র   বিষয়শ্রেণী:ফুলতলা উপজেলার ইউনিয়ন বিষয়শ্রেণী:খুলনা বিভাগের জনবহুল স্থান
লোহাছুরা বা কেটি বা ঢেলা বা দীপালী (বৈজ্ঞানিক নাম: Osteobrama cotio) (ইংরেজি: Cotio) হচ্ছে Cyprinidae পরিবারের Osteobrama গণের একটি স্বাদুপানির মাছ।  বর্ণনা  বিস্তৃতি লোহাছুরা মাছ বাংলাদেশ, ভারত, নেপাল ও পাকিস্তান অঞ্চলে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ বিষয়শ্রেণী:১৮২২-এ বর্ণিত মাছ
অ্যাডাম মিলার (জন্ম ২২ জুন ১৯৮৪ সিডনিতে) একজন অস্ট্রেলীয় স্প্রিন্টার, যিনি এথেন্স অলিম্পিক, ২০০৬ কমনওয়েলথ গেমস এবং ২০০৭ আইএএএফ বিশ্ব চ্যাম্পিয়নশিপে প্রতিদ্বন্দ্বিতা করেছিলেন।We've done our dash তিনি ২০০৮ সালে অবসর নেন।   তথ্যসূত্র    বহিঃসংযোগ         Adam Miller  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কমনওয়েলথ গেমসে অস্ট্রেলীয় প্রতিযোগী বিষয়শ্রেণী:২০০৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ স্প্রিন্টার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
রবার্ট এমারসন লুকাস বিংশ শতাব্দীর একজন প্রখ্যাত অর্থনীতিবিদ। এই মার্কিন অর্থনীতিবিদ ১৯৯৫ খ্রিষ্টাব্দে অর্থনীতিতে নোবেল পুরস্কার লাভ করেন। তাকে বিংশ শতাব্দির শেষার্ধের সবচেয়ে প্রভাবশালী সামষ্টিক অর্থনীতিবিদ বলা হয়ে থাকে। নোবেল কমিটি তাদের শংসা বচনেনোবেল কমিটির শংসাবচন এই পুরস্কার প্রদানের কারণ হিসাবে উল্লেখ করে যে, তিনি মানুষের যৌক্তিক প্রত্যাশার তত্ত্ব উদ্ভাবন ও প্রয়োগের মাধ্যমে সামষ্টিক অর্থনীতির বিশ্লেষণী কাঠামোকে বদলে দিয়েছেন এবং অর্থনৈতিক নীতিমালা সম্পর্কে আমাদের উপলব্ধিকে গভীরতর করেছেন।"for having developed and applied the hypothesis of rational expectations, and thereby having transformed macroeconomic analysis and deepened our understanding of economic policy"  জীবনী লুকাস ১৯৩৭ খ্রিষ্টাব্দের ১৫ সেপ্টেম্বর ওয়াশিংটনে জন্মগ্রহণ করেন। তিনি শিকাগো বিশ্ববিদ্যালয় থেকে ১৯৫৯ খ্রিষ্টাব্দে ইতিহাসে বিএ এবং ১৯৬৪ খ্রিষ্টাব্দে অর্থনীতিতে পিএইচডি ডিগ্রি অর্জন করেন। তিনি ১৯৬৩ খ্রিষ্টাব্দে কার্নেগী ইন্সটিটিউটে অর্থনীতির সহকারী অধ্যাপক হিসেবে যোগদান করেন। ১৯৬৭ খ্রিষ্টাব্দে কার্নেগী মেলন বিশ্ববিদ্যালয় এর অর্থনীতির সহযোগী অধ্যাপক এবং ১৯৭০ খ্রিষ্টাব্দে পূর্ণ অধ্যাপক পদে উন্নীত হন। ১৯৭৫ খ্রিষ্টাব্দে শিকাগো বিশ্ববিদ্যালয় এর অর্থনীতির অধ্যাপক পদে উন্নীত হন। http://www.nobelprize.org/nobel_prizes/economic-sciences/laureates/1995/lucas-bio.html  গবেষণা প্রকাশনা  আরো দেখুন   সামষ্টিক অর্থনীতি  অর্থনীতিবিদদের তালিকা  তথ্যসূত্র   বহিঃসংযোগ   রবার্ট লুকাসের প্রকাশনাপঞ্জী  রবার্ট ই. লুকাস, শিকাগো বিশ্ববিদ্যালয়ের জুনিয়র-এর ওয়েবসাইট  জীবনী    রবার্ট ই. লুকাস, জুনিয়র'স – আত্মজীবনী  নোবেল পুরস্কার প্রেস রিলিজ  আইডিইএস/রিপিইক  সাক্ষাৎকার চ্যানেল ৪-এ  ট্রায়াল নেভিগেশন শিকাগো অর্থনীতি    বিষয়শ্রেণী:১৯৩৭-এ জন্ম বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:মার্কিন অর্থনীতিবিদ বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:কার্নেগী মেলন বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০২৩-এ মৃত্যু বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য
গ্রান্ট ফ্রেকেল্টন উল্লেখযোগ্য কাজ মৌলিন রুজ!, 300, ম্যাট্রিক্স রিলোডেড  গ্রান্ট ফ্রেকেল্টন হলেন একজন  পরিচালক এবং প্রোডাকশন ডিজাইনার যিনি মলিন রুজে তার কাজের জন্য সবচেয়ে বেশি পরিচিত! (২০০১), ৩০০ (চলচ্চিত্র) (২০০৬) এবং দ্য ম্যাট্রিক্স রিলোডেড (২০০৩) সহ তিনি লেজেন্ড অফ দ্য গার্ডিয়ানস: দ্য আউলস অফ গা'হুলের, দ্য লেগো মুভি এবং দ্য লেগো ব্যাটম্যান মুভিতে প্রযোজনা  ও ডিজাইনার হিসাবেও কাজ করেছেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ভ্যালেন্টিন চিস্তিয়াকভ (জন্ম ১ নভেম্বর ১৯৩৯) একজন রুশ প্রাক্তন হার্ডলার, যিনি ১৯৬০ গ্রীষ্মকালীন অলিম্পিক এবং ১৯৬৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ   বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:সোভিয়েত ইউনিয়নের অলিম্পিক মল্লক্রীড়াবিদ বিষয়শ্রেণী:সোভিয়েত পুরুষ স্প্রিন্টার বিষয়শ্রেণী:রুশ পুরুষ স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৩৯-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:সোভিয়েত পুরুষ হার্ডলার বিষয়শ্রেণী:রুশ পুরুষ হার্ডলার
মোহাম্মদ শফি আব্বাসি কুরেশি (২৪ নভেম্বর ১৯২৮ - ২৮ আগস্ট ২০১৬) ছিলেন একজন ভারতীয় এবং কাশ্মীরি রাজনীতিবিদ এবং ভারতের জম্মু ও কাশ্মীর রাজ্যের কংগ্রেস পার্টির প্রতিষ্ঠাতা।   জীবনী  তিনি ১৯২৮ সালের ২৪ নভেম্বর কাশ্মীরে ঠিকাদার হাজী মোহাম্মদ আমিন আব্বাসির ঘরে জন্মগ্রহণ করেন। তার পিতা ১৯৪৭ সালের আগে পাকিস্তানের অ্যাবোটাবাদ জেলার কোহালা ব্রিজের কাছে ইউনিয়ন কাউন্সিল বিরোটের প্রথম পরিবহনকারী ছিলেন। তিনি টিন্ডেল বিস্কো স্কুলে পড়াশোনা করেছেন। তিনি তার দীর্ঘ এবং অত্যন্ত সক্রিয় রাজনৈতিক জীবনে বিভিন্ন পদে দায়িত্ব পালন করেছেন। তিনি ১৯৬৫ সালে জম্মু ও কাশ্মীর থেকে রাজ্যসভায় নির্বাচিত হন এবং পরে ১৯৭১ এবং ১৯৭৭ সালের নির্বাচনে অনন্তনাগ থেকে লোকসভায় নির্বাচিত হন। তিনি ২৮ জানুয়ারি ১৯৬৬ থেকে ১৪ ফেব্রুয়ারি ১৯৬৯ পর্যন্ত কেন্দ্রীয় বাণিজ্য উপমন্ত্রী, ১৫ ফেব্রুয়ারী ১৯৬৯ থেকে ২ মে ১৯৭১ পর্যন্ত কেন্দ্রীয় ইস্পাত ও ভারী প্রকৌশল উপমন্ত্রী, ১০ অক্টোবর ১৯৭৪ থেকে মার্চ ১৯৭৭ পর্যন্ত কেন্দ্রীয় রেলপথ উপমন্ত্রী, পর্যটন ও বেসামরিক বিমান পরিবহন মন্ত্রী (৩১ জুলাই ১৯৭৯) ছিলেন। তিনি ১৯ মার্চ ১৯৯১ থেকে ১৩ আগস্ট ১৯৯৩ পর্যন্ত বিহারের রাজ্যপালের পদে অধিষ্ঠিত ছিলেন এবং ২৪ জুন '৯৩ সালে মধ্যপ্রদেশের রাজ্যপাল হিসেবে শপথ গ্রহণ করেন, ৩ মে ১৯৯৬ থেকে ১৯ জুলাই ১৯৯৬ পর্যন্ত উত্তরপ্রদেশের রাজ্যপাল হিসেবে শপথ গ্রহণ করেন।  ১৯৫৩ সালে তিনি আলিগড় মুসলিম বিশ্ববিদ্যালয়ের আইন অনুষদের সচিব ছিলেন।"About Shri Mohammad Shafi Quresi". Governor of Uttar Pradesh. Archived from the original on 12 July 2016. Retrieved 8 August 2011.  তিনি ৩ সেপ্টেম্বর ২০০৭ থেকে ক্যাবিনেট মন্ত্রীর পদমর্যাদায় জাতীয় সংখ্যালঘু কমিশনের চেয়ারপারসন ছিলেন, যতক্ষণ না ওয়াজাহাত হাবিবুল্লাহ দায়িত্ব গ্রহণ করেন।[ তথ্যসূত্র প্রয়োজন ]  তিনি ২০১৬ সালের ২৮ আগস্ট দিল্লির বাত্রা হাসপাতালে মারা যান। জম্মু ও কাশ্মীরের মুখ্যমন্ত্রী মেহবুবা মুফতি, রাজ্যপাল এনএন ভোহরা তার মৃত্যুতে শোক প্রকাশ করেছেন।"Former Union Minister Shafi Qureshi passes away". State Times. Jammu. 29 August 2016. Retrieved 29 August 2016.   তথ্যসূত্র   বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতের মন্ত্রিসভা সদস্য বিষয়শ্রেণী:ভারতের পর্যটন মন্ত্রী বিষয়শ্রেণী:ষষ্ঠ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:অনন্তনাগ জেলার ব্যক্তি বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:জম্মু ও কাশ্মীরের রাজ্যসভা সদস্য বিষয়শ্রেণী:শ্রীনগরের রাজনীতিবিদ বিষয়শ্রেণী:উত্তরপ্রদেশের রাজ্যপাল বিষয়শ্রেণী:মধ্যপ্রদেশের রাজ্যপাল বিষয়শ্রেণী:বিহারের রাজ্যপাল বিষয়শ্রেণী:কাশ্মীরি মুসলিম বিষয়শ্রেণী:কাশ্মীরি রাজনীতিবিদ বিষয়শ্রেণী:২০১৬-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:ভারতের বেসামরিক বিমানমন্ত্রী বিষয়শ্রেণী:আলিগড় মুসলিম বিশ্ববিদ্যালয়ের ব্যক্তি